**Előterjesztés**

**Járványügyi intézkedések módosítása**

„A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében”

Az előterjesztést készítette: jegyző

Előterjesztő: polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása:** 97/2020.(IX.14) Önkormányzati határozat, 98/2020.(IX.14.) Önkormányzati határozat

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

A koronavírus járvánnyal második hulláma elején a képviselő-testület járványügyi intézkedésként a 97/2020(IX.14.) önkormányzati határozatában a Sportcsarnok helyiségének használatra vonatkozó korlátozásáról döntött, melynek értelmében a csarnok legfeljebb két osztásban használható, osztásonként legfeljebb 30 fő használhatja egyidejűleg, az aktuális járványügyi szabályok betartásával. Hasonló szabályozással a Kodolányi János Közösségi Ház helyiségeinek használatára vonatkozóan is korlátozó intézkedéseket fogadott el a 98/2020.(IX.14.) önkormányzati határozatban.

A jelenlegi járványügyi előírások mellett a létszám korlátozások felülvizsgálatát javaslom.

Telki, 2021. május 6.

Deltai Károly

Polgármester

**Határozati javaslat**

**Telki község Önkormányzat**

**Képviselő-testülete**

**/2021 (V .) számú Polgármesteri határozat**

**Járványügyi intézkedések módosítása**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

A Kodolányi János Közösségi Ház és Könyvtár helyiségei egyidejűleges használat mellett az alábbi létszámkorlátozások mellett használhatók

Pajta: 60 fő

Nagyterem 40 fő

Kisterem: 10 fő

Sportcsarnok: legfeljebb két osztásban, osztásonként legfeljebb 45 fő.

A fenti létszámkorlátozások mellet a helyiségek használata az aktuális járványügyi szabályok betartásával történhet.

Felelős: polgármester

Határidő: azonnal